সরকারি চাকরিতে মুক্তিযোদ্ধা ৩০, জেলা ১০, নারী ১০ এবং উপজাতি কোটা ৫ শতাংশ। মোট ৫৫ শতাংশ কোটা পদ্ধতির আওতায় নিয়োগের বিষয়টি সময়োপযোগী করে সংস্কারের দাবিটি যৌক্তিক। বিশেষ করে জেলা কোটার বিষয়টি এই সময়ে এসে অপ্রাসঙ্গিক তো বটেই। যখন কোটা প্রণয়ন করা হয় তখন ১৯টি জেলা ছিল। সেই সময়ে কোটা বিন্যাস করা সম্ভব ছিল। এখন ৬৪ জেলায় কোটা বিন্যাস করা অবাস্তব। এ ছাড়া অধিকাংশ সময়ই নির্দিষ্ট কোটা পূরণের মতো চাকরিপ্রার্থীও পাওয়া যায় না। ফলে শিক্ষার্থীরা দাবি করতেই পারেন এটি সংস্কারের। কিন্তু এটি কি এমন কোনো ইস্যু যাতে দিন-রাত রাস্তায় পড়ে থেকে আন্দোলন চালিয়ে যেতে হবে? ভাংচুর-সংঘর্ষে লিপ্ত হতে হবে?